paragraph_text: Podred Stegosauria sastoji se od Stegosauridae i Huayangosauridae. Ovi dinosauri živjeli su od razdoblja srednje do razdoblja kasne jure, ali neki fosili potječu i iz rane krede. Stegosauri su imali veoma malene glave s jednostavnim zubima u obliku lista. Imali su redove ploča i/ili bodlji na leđima i izdužene repne kralješke. Smatra se da su te ploče služile za reguliranje tjelesne temperature i/ili za privlačenje partnera i zastrašivanje rivala u parenju. Najpoznatiji stegosauri su Stegosaurus i Kentrosaurus.